КъБР-м и прокуратурэм нэгъабэ иригъэкIуэкIа лэжьыгъэм хоплъэж
IэнатIэ зэмылIэужьыгъуэхэм я лIы кIуэ хэр кърихьэлIэу Къэбэрдей-Балъкъэр Республикэм и прокуратурэм и коллегием иригъэкIуэкIа зэIущIэм щIэсащ Урысей Федерацэм и Генеральнэ прокурорым и къуэдзэ Сыдорук Иван, КъБР-м къегъэщIылIа федеральнэ инспектор нэхъыщхьэ Ткачёв Евгений сымэ. Зыхэплъа Iуэху нэхъыщхьэм теухуа докладыр ищIащ КъБР-м и прокурор Жариков Олег.
КIуэкIуэ Казбек къыщыпсалъэм къыхигъэщхьэхукIащ цIыхухэм я шынагъуэншагъэмрэ абыхэм я псэукIэр егъэ фIэкIуэнымрэ пыщIа IэнатIэ псори нэгъабэ прокурорхэм я нэIэ зэрыщIэтар. Къэпщытэныгъэхэр яхуэунэтIауэ щытащ законхэр щамыгъэзащIэ, цIыхухэм я хуитыныгъэхэр къыщызэпауд къэмыгъэ хъунымкIэ, щIэпхъаджащIэхэм япэщIэ тынымкIэ, коррупцэр къызэпыудынымкIэ хабзэхъумэ органхэм я зэфIэкIыр зэщIэгъэуIуэным.
Хабзэхъумэ орган псоми прокуратурэр тэмэму зэрадэлэжьам и фIыщIэкIэ республикэм шынагъуэншагъэмрэ жыла гъуэ-политикэ зэпIэзэрытыныгъэмрэ нэхъ ри нэхъ тэмэму щызэтеуващ.
Нэгъабэ, жиIащ КIуэкIуэ Казбек, мыхьэнэшхуэ зиIэ жылагъуэ-политикэ Iуэху куэд екIуэкIащ икIи абыхэм ящыщу нэхъыщхьэ дыдэщ Урысейм и Президентыр зэрыхахар. Къэбэрдей-Балъкъэрым а хэхыныгъэхэр ныкъусаныгъэншэу икIи зэщIэгъэуIуауэ къыщызэрагъэпэщащ. АбыкIэ фIыщIэ ябгъэдэлъщ прокуратурэмрэ адрей хабзэхъумэ органхэмри. Республикэм и УнафэщIым апхуэдэу лэжьыгъэм зэрыбгъэдэтым, я къулыкъур хьэлэлу зэрырахьэкIым икIи КъБР-м и къэрал властым и органхэм сыт и лъэныкъуэкIи зэрадэIэпыкъум къыхэкIыу прокуратурэм и лэжьакIуэхэм фIыщIэ яхуищIащ.
А псоми къадэкIуэу, къигъэлъэгъуащ КъБР-м и Iэтащхьэм и къалэнхэр пIалъэ кIэ зыгъэзащIэм, республикэм и цIыхухэр зыгъэпIейтей Iуэху щхьэхуэхэр щыIэщ. Апхуэдэхэм ящыщщ цIыхухэр нэхъыбэу щIэтхьэусыхэ ныкъусаныгъэхэр: лэжьыгъэм, псэупIэм я лъэныкъуэкIэ хуитыныгъэхэр къыщызэпауд къызэрыхъур, экологиер, щIы Iуэхухэр. «Нэхъ ткIийуэ кIэлъыплъын хуейщ лэжьыгъэмкIэ законодательствэр зэрагъэзащIэм. Ар псом я дежкIи мыхьэнэ хэха зиIэ Iуэхущ. Апхуэдэу прокурорхэм гулъытэншэу благъэкI хъунукъым лэжьапщIэр цIыхухэм и зэманым щаIэрымыхьэ къыщIэхъум и щхьэусы гъуэхэр. Езыхэм и полномочиехэм къриубыдэу прокуратурэм и лэжьакIуэхэр зэпымыууэ кIэлъыплъын хуейщ цIыхухэм социальнэ дэIэпыкъуныгъэхэм, пенсэхэм я лъэныкъуэкIэ яIэ хуитыныгъэхэр къызэгъэпэща зэрыхъум. Фэ къэвгъэлъагъуэ жыджэрыгъэм цIыхухэм фIэщхъуныгъэ ярет къэралыр захуагъэм зэрытетымрэ къару зэрыбгъэдэлъымкIэ икIи а Iуэхур фи лэжьыгъэм и Iыхьэ нэхъыщхьэ ды дэхэм ящыщщ», — жиIащ КIуэкIуэ Казбек.
Къэпсалъэм хэхауэ зэпкърихащ псэу пIэм, архитектурэм ехьэлIа законодательствэр, къалэр ухуэнымкIэ хабзэхэр гъэзэщIа зэрыхъур. А IэнатIэм ныкъусаныгъэ нэрылъагъухэр щыIэщ. Апхуэ дэу, къигъэлъэгъуащ республикэм и Унафэ щIым, дяпэкIи къагъэтIасхъэ хъунукъым псэупIэ-коммунальнэ хозяйствэм и лъэныкъуэкIэ цIыхухэм яIэ хуитыныгъэхэр хъума зэрыхъум кIэлъыплъыныр, сыту жыпIэмэ а IэнатIэм иджыри гъэпцIагъэ хэр щыIэщ, псэупIэ-коммунальнэ Iуэху тхьэбзэхэр къызэзыгъэпэщхэр я къалэнхэм хьэлэлу щыбгъэдэмыт, мылъкур щызэхадыгъуэ къохъу.
Прокуратурэм иригъэкIуэкI лэжьыгъэм и Iыхьэ нэхъыщхьэщ хабзэншагъэхэм ебэнынымкIэ хабзэхъумэ органхэм я зэ фIэкIыр зэгъэуIуныр, республикэм щыIэ хабзэ щытыкIэм зэрызихъуэж щIыкIэр къэлъытэныр. «Коррупцэм и лъабжьэр щIэудыным и лъэныкъуэкIэ прокуратурэм зэфIигъэкIхэр нэхъри нэхъыбэу щытын хуейщ. Къэрал мылъкур къызэрагъэ сэбэпыр хабзэм къезэгъыу зэрыщытыр къэпщытэнымкIэ, къэралым папщIэ заказхэр щытрагуашэкIэ законым зэрытетым кIэлъыплъыныр абы и лъэныкъуэкIэ мыхьэнэшхуэ зиIэхэм ящыщщ. Мыбдеж гулъытэншэу къагъанэ хъунукъым бюд жет ахъшэр зыхухаха мурадхэм тету къызэрагъэсэбэпри.
Урысей Федерацэм и Президентым накъыгъэ мазэм къыдигъэкIа Указыр гъэ зэщIэным хуэгъэзауэ зэхалъхьа лъэпкъ проект 12-м трагъэкIуэдэн папщIэ къэралым и мылъкушхуэ республикэм хухах. Дэ псоми ди къалэн нэхъыщхьэ дыдэщ ахэр зэгъэзэхуауэ икIи зыхухаха мурадхэм хуэунэтIауэ къэгъэсэбэпыныр», — къигъэлъэгъуащ КIуэкIуэ Казбек.
КъБР-м и Iэтащхьэм и къалэнхэр пIалъэкIэ зыгъэзащIэм къызэрилъытэмкIэ, нэхъ жыджэру елэжьын хуейщ хьэры чэтыщIэхэм, хозяйствэ зезыхьэ субъектхэм я хуитыныгъэхэр хъумэным.
КIуэкIуэ Казбек зэрыжиIамкIэ, зэпы мыууэ гулъытэ зыхуэщIыпхъэ адрей IэнатIэхэм ящыщщ социальнэ Iуэхутхьэбзэхэр, егъэджэныгъэм, узыншагъэр хъу мэным пыщIа Iуэхутхьэбзэхэр къызэзыгъэпэщ IуэхущIапIэхэр. «Апхуэдэу, зэрыгурыIуэгъуэщи, фэ зэпымыууэ фи нэIэ тетын хуейщ республикэм тэмэму зиу жьынымкIэ мыхьэнэшхуэ зиIэ Iуэхум — жылагъуэ-политикэ зэпIэзэрытыныгъэр гъэбыдэным», — къыхигъэщхьэхукIащ къэпсалъэм. КIэухыу КIуэкIуэм къигъэ лъэ гъуащ прокуратурэр Урысейм и хабзэ хъумэ системэм и IэнатIэ нэхъыщхьэ дыдэхэм ящыщу къызэрекIуэкIыр. Абыхэм къапэщыт къалэн инхэм япэлъэщынур зэфIэкIрэ щIэныгъэрэ зыбгъэдэлъ лэ жьакIуэхэрщ. Полномочие инхэр къызэ рыратам къыхэкIыу ахэр дагъуэншэу, нэгъэсауэ щытын хуейщ. «Шэч къытесхьэркъым фи къулыкъум пыщIауэ фэ къывбгъэдэхуэ къалэнхэр щIыхь пылъу зэ рывгъэзэщIэнум, зэпIэзэрытыныгъэр, законыр, хабзэр хъумэным фхузэфIэкI псори зэрыхэфщIыхьынум, социально-экономикэ зыужьыныгъэр щIэгъэхуэбжьэным, цIыхухэм я псэукIэр егъэ фIэ кIуэным хуэгъэзауэ къэралым и Президент Путин Владимир къигъэува стратегие къалэнхэр дэгъэкIыныр ди цIыхубэм я гъусэу къызэрызэвгъэпэщынум», — жиIащ щIыналъэм и УнафэщIым.
КъБР-м и Iэтащхьэмрэ и
Правительствэмрэ я пресс-IуэхущIапIэ.
